ເຈົ້າ​ໜ້າ​ທີ່ ຈັບ​ຄົນ​ເຂົ້າ​ເມືອງ ຜິດ​ກົດ​ໝາຍ 680 ຄົນ ໃນ​ການ​ບຸ​ກກວດ​ຄົ້ນ ໂຮງ​ງານ​ແປ​ຮູບ​ອາ​ຫານ
ບັນ​ດາ​ເຈົ້າ​ໜ້າ​ທີ່ ICE ໄດ້​ກ່າວ​ວ່າ ການ​ປະ​ຕິ​ບັດ​ການ ​ໄດ້​ຖືກວາງ​ແຜນ​ໄວ້ ​ເປັນ​ເວ​ລາຫຼາຍເດືອນ.
ບັນດາເຈົ້າໜ້າທີ່ລັດຖະບານກາງໄດ້ຈັບຄົນເຂົ້າເມືອງທີ່ບໍ່ມີເອກະສານເກືອບ 700 ຄົນ ໃນການບຸກກວດຄົ້ນຢູ່ໂຮງງານແປຮູບອາຫານໃນລັດ ມິສຊິສຊິບປີ ໃນວັນພຸດວານນີ້, ເປັນການຈັບກຸມທີ່ໃຫຍ່ທີ່ສຸດໃນ ສະຫະລັດ ໃນຮອບ 10 ປີ ຜູ້ຕ້ອງສົງໄສໄດ້ຖືກສົ່ງຂຶ້ນລົດເມຢູ່ນອກໂຮງງານ ໃນຫົກເມືອງຂອງລັດ ມິສຊິສຊິບປີ, ໃນຂະນະທີ່ໝູ່ເພື່ອນ ແລະ ຍາດຕິພີ່ນ້ອງໄດ້ຢືນລໍຖ້າ ບາງຄົນໄດ້ຮ້ອງວ່າ “ປ່ອຍເຂົາ ເຈົ້າ” ໃນຂະນະທີ່ລົດເມຫຼາຍຄັນໄດ້ຂັບອອກໄປ ຜູ້ເຫັນເຫດການໄດ້ເວົ້າວ່າ ພວກຄົນເຂົ້າເມືອງບາງຄົນໄດ້ພະຍາຍາມທີ່ຈະຫຼົບໜີຜ່ານ ບ່ອນຈອດລົດ ແລະ ກໍຖືກຈັບ ບັນດາເຈົ້າໜ້າທີ່ຈາກອົງການຄົນເຂົ້າເມືອງ ແລະ ພາສີອາກອນ ຫຼື ICE ໄດ້ກ່າວວ່າ ຄົນເຂົ້າເມືອງໄດ້ຖືກນຳຕົວໄປຄ້າຍທະຫານ ສຳລັບການດຳເນີນການ ບາງຄົນຖືກໃຫ້ ໃສ່ເຄື່ອງຕິດຕາມອີເລັກໂທຣນິກ ຢູ່ຂໍ້ຕີນ ໃນຂະນະທີ່ເຂົາເຈົ້ຳລໍຖ້າວັນຂຶ້ນສານ ບັນດາເຈົ້າໜ້າທີ່ ICE ໄດ້ກ່າວວ່າ ການປະຕິບັດການໄດ້ຖືກວາງແຜນໄວ້ເປັນເວລາ ຫຼາຍເດືອນ ຜົນຍົກຍ້າຍຖິ່ນຖານທັງໝົດເກືອບ 680 ຄົນທີ່ຖືກຮັບເອົາໄປໃນວັນພຸດວານນີ້ແມ່ນມາ ຈາກເຂດອາເມຣິກາກາງ ແຕ່ບັນດາເຈົ້າໜ້າທີ່ບາງຄົນເວົ້າວ່າ ສັນຊາດຂອງເຂົາເຈົ້າບໍ່ ໄດ້ກ່ຽວຂ້ອງຫຍັງກັບການບຸກກວດຄົ້ນ ເຂົາເຈົ້າໄດ້ເອີ້ນການປະຕິບັດການນັ້ນວ່າ “ເປັນກາງຢ່າງສິ້ນເຊີງ ” ຜູ້ຮັກສາການແທນຫົວໜ້າອົງການ ICE ທ່ານ ແມັດທິວ ອາລເບັນສ໌ ໄດ້ກ່າວວ່າ “ການ ສືບສວນສອບສວນ ແມ່ນອີງໃສ່ຫຼັກຖານທີ່ມີ ” ໄອຍະການ ສະຫະລັດ ທ່ານ ໄມຄ໌ ເຮີສ໌ ໄດ້ກ່າວຕໍ່ບັນດານັກຂ່າວວ່າ ຜູ້ທີ່ຢາກເດີນທາງ ມາ ສະຫະລັດ “ຕ້ອງປະຕິບັດຕາມກົດໝາຍຂອງພວກເຮົາ” ເຂົາເຈົ້າຕ້ອງມາຢ່າງຖືກ ຕ້ອງຕາມກົດໝາຍ ຫຼື ເຂົາເຈົ້າບໍ່ຄວນມາເລີຍ ” ທ່ານ ເຮີສ ຍັງມີຂໍ້ຄວາມທີ່ໜັກແໜ້ນສຳລັບບໍລິສັດຕ່າງໆທີ່ທ່ານເວົ້າວ່າ ຈ້າງຄົນເຂົ້າ ເມືອງຜິດກົດໝາຍໂດຍຕັ້ງໃຈ “ເພື່ອຄວາມໄດ້ປຽບຢ່າງສູງ ຫຼື ຫາເງິນທີ່ວ່ອງໄວນັ້ນ ” ທ່ານເວົ້າວ່າ “ຖ້າພວກເຮົາພົບວ່າເຈົ້າໄດ້ລ່ວງລະເມີດກົດໝາຍອາຍາລັດຖະບານກາງ, ພວກເຮົາຈະຕາມມາຫາເຈົ້າ ” ໃນເດືອນທີ່ຜ່ານມາ ປະທານາທິບໍດີ ດໍໂນລ ທຣຳ ໄດ້ປະກາດການກວດຄົ້ນຫຼາຍຄັ້ງ ທົ່ວປະເທດ ທີ່ທ່ານໄດ້ກ່າວວ່າ ຜູ້ຍົກຍ້າຍຖິ່ນຖານຜິດກົດໝາຍຫຼາຍພັນຄົນຈະຖືກຈັບ ກຸມ